ᱢᱚᱦᱟᱞᱤ

ᱢᱚᱦᱟᱞᱤ ᱫᱚ  ᱟᱡᱤᱛᱜᱚᱰ  ᱦᱚᱸᱠᱚ ᱢᱮᱛᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱚᱯᱷᱤᱥᱤᱭᱟᱞ ᱧᱩᱛᱩᱢ ᱫᱚ ᱥᱤᱵ ᱡᱟᱫᱟ ᱚᱡᱤᱛ ᱥᱤᱝ ᱱᱚᱜᱚᱨ ᱾  ᱱᱚᱣᱟ ᱫᱳ ᱢᱚᱦᱟᱞᱤ ᱡᱤᱞᱟᱹ ᱨᱮᱱᱟᱜ ]] ᱢᱚᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱮ ᱢᱮᱱᱟᱜ-ᱟ ᱾ ᱪᱚᱱᱰᱤᱜᱚᱰ  ᱨᱮᱱᱟᱜ ᱱᱚᱣᱟ ᱫᱚ ᱵᱟᱹᱱᱤᱡᱽ ᱵᱮᱯᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ᱢᱚᱦᱟᱞᱤ ᱡᱤᱞᱟᱹ ᱨᱮᱱᱟᱜ ᱱᱚᱣᱟ ᱫᱚ ᱟᱥᱚᱱ ᱨᱮᱭᱟᱜ ᱦᱮᱰ ᱠᱚᱣᱟᱴᱟᱨ ᱠᱟᱱᱟ ᱾ ᱯᱚᱱᱚᱛ ᱨᱮᱭᱟᱜ ᱛᱩᱨᱩᱭ ᱜᱚᱴᱟᱝ ᱢᱩᱱᱤᱥᱤᱯᱟᱞ ᱠᱚᱨᱯᱚᱨᱮᱥᱚᱱ ᱠᱷᱚᱱᱟᱜ ᱱᱚᱣᱟ ᱫᱚ ᱢᱤᱫᱴᱟᱝ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱜᱩᱨᱩ ᱜᱚᱵᱤᱱᱫᱚ ᱥᱤᱝ ᱤᱡ ᱢᱟᱨᱟᱝ ᱦᱚᱯᱚᱱ ᱥᱤᱵᱽ ᱡᱟᱫᱟ ᱚᱡᱤᱛ ᱥᱤᱝ ᱧᱩᱛᱩᱢ ᱛᱮ ᱧᱩᱢ ᱟᱠᱟᱱᱟ ᱾ ᱱᱚᱣᱟ ᱦᱚᱸ ᱱᱮᱛᱟᱨ ᱦᱟᱹᱵᱤᱡ ᱵᱟᱡᱟᱨ ᱨᱮᱱ ᱦᱚᱲ ᱟᱨ ᱵᱟᱦᱨᱮ ᱨᱮᱱ ᱦᱚᱲ ᱦᱚᱸ ᱢᱚᱦᱟᱞᱤ ᱧᱩᱛᱩᱢ ᱛᱮᱜᱮ ᱵᱟᱹᱲᱛᱤ ᱠᱚ ᱵᱟᱰᱟᱭᱟ ᱾  ibnlive : 4 November 2014

ᱢᱚᱦᱟᱞᱤ ᱫᱚ ᱩᱛᱟᱹᱨ ᱵᱷᱟᱨᱚᱛ ᱟᱨ ᱯᱚᱧᱡᱟᱵᱽ ᱨᱮᱭᱟᱜ ᱢᱤᱫ ᱟᱹᱰᱤ ᱜᱩᱨᱩᱛ ᱯᱩᱨᱩᱱ ᱵᱟᱡᱟᱨ ᱠᱟᱱᱟ ᱾ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱭᱟᱜ ᱟᱭ ᱴᱤ ᱦᱚᱵᱽ ᱞᱮᱠᱟᱛᱮ ᱟᱹᱰᱤ ᱩᱥᱟᱹᱨᱟ ᱩᱴᱱᱟᱹᱵ ᱠᱟᱱ ᱢᱤᱫ ᱵᱟᱡᱟᱨ ᱠᱟᱱᱟ ᱢᱚᱦᱟᱞᱤ ᱫᱚ᱾ ᱯᱚᱧᱡᱟᱵᱽ ᱥᱚᱨᱠᱟᱨ ᱱᱚᱣᱟ ᱵᱟᱡᱟᱨ ᱩᱴᱱᱟᱹᱣ ᱞᱟᱜᱤᱫ ᱟᱹᱰᱤ ᱜᱩᱨᱩᱛ ᱮ ᱮᱢ ᱟᱠᱟᱣᱟᱫ ᱟ᱾ ᱱᱚᱰᱮ ᱟᱹᱰᱤ ᱞᱮᱠᱟ ᱡᱮᱜᱮᱛᱟᱹᱨᱤ ᱪᱨᱤᱠᱮᱴ, ᱦᱚᱠᱤ, ᱤᱱᱰᱚᱨ ᱥᱴᱟᱰᱤᱭᱚᱢ, ᱜᱚᱞᱯ ᱠᱚᱨᱥ ᱮᱢᱟᱱ ᱢᱮᱱᱟᱜ-ᱟ ᱾  ᱢᱤᱫ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱫᱟᱹᱦᱤ ᱦᱚᱸ ᱢᱮᱱᱟᱜ-ᱟ ᱾ 

ᱢᱚᱦᱟᱞᱤ, ᱪᱚᱱᱰᱤᱜᱚᱰ ᱟᱨ ᱯᱟᱧᱪᱠᱩᱞᱟ ᱱᱩᱠᱩ ᱯᱮᱭᱟ ᱵᱟᱡᱟᱨ ᱫᱚ ᱴᱨᱟᱭ ᱥᱤᱴᱤ ᱢᱮᱱᱛᱮ ᱠᱚ ᱧᱩᱢ ᱟᱠᱟᱱᱟ ᱾

ᱱᱟᱜᱟᱢ 

ᱢᱟᱨᱮ ᱱᱟᱜᱟᱢ
ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱫᱚ ᱢᱨᱟᱨᱮ ᱱᱟᱜᱟᱢ ᱦᱟᱹᱴᱤᱧ ᱢᱮᱱᱟᱜ-ᱟ ᱾ ᱟᱹᱰᱤ ᱞᱮᱠᱟᱱ ᱡᱤᱵᱽ ᱡᱚᱱᱛᱩ ᱠᱚᱣᱟᱜ ᱡᱟᱝ ᱚᱛ ᱵᱷ᱾ᱛᱨᱤ ᱨᱮ ᱛᱚᱯᱟ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱥᱩᱨ ᱨᱮ ᱟᱹᱰᱤ ᱞᱮᱠᱟᱱ ᱵᱟᱡᱟᱨ ᱠᱚ ᱢᱮᱱᱟᱜ-ᱟ ᱾ ᱱᱚᱣᱟ ᱜᱟᱰᱟ ᱫᱷᱟᱨᱮ ᱫᱷᱟᱨᱮ ᱛᱮ ᱟᱹᱰᱤ ᱥᱮᱟᱰᱭ ᱠᱷᱚᱱ ᱦᱚᱲ ᱚᱲᱟᱜ ᱫᱩᱣᱟᱹᱨ ᱵᱮᱱᱟᱣ ᱠᱟᱛᱮ ᱵᱟᱥᱟᱜ ᱠᱚ ᱮᱦᱚᱵ ᱞᱮᱜ-ᱟ ᱾ ᱘,᱐᱐᱐ ᱥᱟᱞ ᱢᱟᱬᱟᱝ ᱨᱮ ᱱᱚᱰᱮ ᱫᱚ ᱦᱚᱨᱚᱯᱟ ᱥᱚᱥᱱᱚᱜ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮᱫᱚ ᱱᱚᱣᱟ ᱜᱮ ᱦᱚᱲ ᱛᱚᱯᱟ ᱥᱚᱥᱱᱚᱜ ᱢᱮᱱᱛᱮ ᱠᱚᱢᱮᱱᱛᱟᱜ-ᱟ ᱾ 

ᱛᱟᱞᱟ ᱱᱟᱜᱟᱢ
ᱱᱟᱣᱟ ᱱᱟᱜᱟᱢ

᱑᱙᱔᱗ ᱥᱟᱞ ᱨᱮ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱯᱚᱧᱡᱟᱵᱽ ᱫᱚ ᱵᱟᱨ ᱴᱷᱮᱱ ᱦᱟᱹᱴᱤᱧ ᱮᱱᱟ ᱾ ᱥᱤᱠᱷ ᱵᱟᱹᱲᱛᱤ ᱢᱮᱱᱟᱜ ᱠᱚ ᱯᱩᱨᱩᱵᱽ ᱯᱚᱧᱡᱟᱵᱽ ᱫᱚ ᱵᱷᱟᱨᱚᱛ ᱨᱮ ᱛᱟᱦᱮᱸ ᱮᱱᱟ  ᱟᱨ ᱢᱩᱥᱞᱤᱢ  ᱵᱟᱹᱲᱛᱤ ᱢᱮᱱᱟᱜ ᱠᱚ ᱯᱩᱪᱷᱤᱢ ᱯᱚᱧᱡᱟᱵᱽ ᱫᱚ ᱯᱟᱠᱤᱥᱛᱟᱱ ᱨᱮ ᱢᱮᱥᱟ ᱮᱱᱟ ᱾  ᱞᱟᱦᱚᱨ ᱵᱟᱡᱟᱨ ᱫᱚ ᱯᱟᱠᱤᱥᱛᱟᱱ ᱨᱮ ᱛᱟᱦᱮᱸ ᱮᱱ ᱠᱷᱟᱹᱛᱤᱨ ᱵᱷᱟᱨᱚᱛ ᱨᱮᱭᱟᱜ ᱯᱚᱧᱡᱟᱵᱽ ᱞᱟᱹᱜᱤᱫ ᱢᱤᱫ ᱱᱟᱣᱟ ᱨᱟᱡᱽᱜᱟᱲ ᱞᱟᱹᱠᱛᱤ ᱮᱱᱟ ᱾   ᱚᱱᱟᱛᱮ ᱵᱷᱟᱨᱚᱛ ᱥᱚᱨᱠᱟᱨ ᱪᱚᱱᱰᱤᱜᱚᱰ ᱫᱚ ᱯᱚᱧᱡᱟᱵᱽ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟ ᱛᱮ ᱵᱮᱱᱟᱣ ᱠᱮᱜ-ᱟ ᱾ 

᱑᱙᱖᱗ ᱥᱟᱞ ᱨᱮ ᱢᱚᱦᱟᱞᱤ ᱥᱩᱨ ᱨᱮ ᱢᱮᱱᱟᱜ ᱟᱹᱛᱩ ᱠᱚᱫᱚ ᱤᱱᱰᱚᱥᱴᱨᱤᱭᱟᱞ ᱤᱥᱴᱮᱴ ᱞᱮᱠᱟᱛᱮ ᱠᱚ ᱵᱮᱱᱟᱣ ᱨᱟᱠᱟᱵ ᱠᱮᱜ-ᱟ ᱾ ᱚᱲᱟᱜ ᱨᱮᱭᱟᱜ ᱰᱮᱢᱚᱱᱰ ᱵᱟᱹᱲᱛᱤ ᱞᱟᱹᱜᱤᱫ ᱱᱚᱣᱟ ᱠᱚᱫᱚ ᱟᱨᱦᱚᱸ ᱛᱟᱦᱩᱸ ᱠᱚ ᱥᱮᱬᱟ ᱤᱫᱤ ᱠᱮᱜ-ᱟ ᱾ Corb's Capitol: a journey through Chandigarh's architecture: Sangeet Sharma: A3 foundation, 26 September 2010,   ᱢᱚᱦᱟᱞᱤ ᱵᱟᱡᱟᱨ ᱵᱮᱱᱟᱣ ᱞᱟᱹᱜᱤᱫ ᱯᱷᱟᱣᱱᱰᱮᱥᱚᱱ ᱥᱴᱚᱱ ᱫᱚ ᱩᱱ ᱡᱷᱚᱜᱤᱡ ᱢᱩᱠᱷᱤᱭᱟᱹ ᱢᱚᱱᱛᱨᱤ ᱜᱭᱟᱱᱤ ᱡᱮᱞ ᱥᱤᱝ ᱑ ᱱᱚᱵᱷᱮᱢᱵᱚᱨ ᱑᱙᱗᱕ ᱥᱟᱞ ᱨᱮ ᱵᱤᱫ ᱞᱮᱜ-ᱟ ᱟᱨ ᱚᱱᱟ ᱨᱮᱭᱟᱜ ᱧᱩᱛᱩᱢ ᱫᱚ ᱥᱟᱦᱤᱵᱽ ᱡᱟᱫᱟ ᱚᱡᱤᱛ ᱥᱤᱝ ᱱᱚᱜᱚᱨ ᱮ ᱫᱚᱦᱚ ᱠᱮᱜ-ᱟ ᱾

ᱵᱟᱦᱨᱮ ᱡᱚᱱᱚᱲ
 https://en.wikipedia.org/wiki/Mohali

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱡᱟᱨ